
Številka: 900-22/2026-6
Datum: 31. 8. 2026


Z A P I S N I K
42. seje Državne volilne komisije


Kraj, čas:             	Sejna soba Državne volilne komisije, Slovenska cesta 54/IV, Ljubljana, 25. 8.  2026, ob 13. uri
Prisotni: 	Peter Golob, Maja Baškovič, Mitja Šuligoj, Mitja Breznik, Terezija Dobaja, Drago Zadergal, dr. Janez Pogorelec, dr. Miloš Senčur, Ivana Grgić (prisotna od 13.07), Martin Nedoh,  dr. Mirko Pečarič
Odsotni:	Marjan Jarkovič 
Ostali prisotni:	Igor Zorčič, Karolina Lužar, Jasmina Molan, Eva Lukančič, Lara Valič (Služba Državne volilne komisije)

Sejo je vodil predsednik Državne volilne komisije (DVK) Peter Golob. Uvodoma je pojasnil, da je bil naknadno poslan predlog za širitev dnevnega reda, zato je k dnevnemu redu dodana nova točka in sicer 10. Predlog Sklepa o razrešitvi in imenovanju namestnice predsednice OVK 8003. Dosedanja 10. točka postane 11. točka. 
Zaradi odsotnosti člana Marjana Jarkoviča je namesto njega pri točkah Ad.1 in Ad. 2 glasoval Mirko Pečarič, nato je pri točkah od Ad. 3 do Ad. 11 namesto odsotnega člana Marjana Jarkoviča glasovala namestnica člana Ivana Grgić. 

[bookmark: _Hlk74734967]Na predlog predsednika DVK je bil sprejet naslednji DNEVNI RED:

1. Predlog zapisnika 41. seje Državne volilne komisije
2. Predlog Rokovnika volilnih opravil za lokalne volitve, ki bodo 15. 11. 2026
3. Predlog Navodila za delo občinskih volilnih komisij na lokalnih volitvah, ki bodo 15. 11. 2026
4. Predlog Navodila za izvajanje nalog volilnih odborov na lokalnih volitvah, ki bodo 15. 11. 2026
5. Predlog Pravilnika o obrazcih podpore pri kandidiranju na lokalnih volitvah
6. Obravnava Predloga za razrešitev OVK 5001 Šentjur
7. Predlog Zapisnika o ugotovitvi izida glasovanja na nadomestnih volitvah v državni svet v 9. in 12. volilni enoti
8. Predlog Sklepa o imenovanju ObVK Občine Radenci
9. Predlog Sklepa o razrešitvi in imenovanju namestnika tajnika OVK 8003
10. Predlog Sklepa o razrešitvi in imenovanju namestnice predsednice OVK 8003
11. Razno

Dnevni red je bil sprejet soglasno.

	ZA: Golob, Breznik, Šuligoj, Dobaja, Zadergal, Pečarić

	PROTI: /



[bookmark: _Hlk195528557]K 1. točki: Predlog zapisnika 41. seje Državne volilne komisije

[bookmark: _Hlk159328165]Sprejeti sklep:
Potrdi se zapisnik 41. seje Državne volilne komisije, št. 900-21/2026-6.

Izid glasovanja soglasno.

	ZA: Golob, Breznik, Šuligoj, Dobaja, Zadergal, Pečarić

	PROTI: /


[bookmark: _Hlk93644886]



K 2. točki: Predlog Rokovnika volilnih opravil za lokalne volitve, ki bodo 15. 11. 2026

Po razpravi se pri obrazložitvi volilnega opravila »Predčasno glasovanje na posebnem volišču na sedežu občinske volilne komisije, datum »13.« nadomesti z »12.«. 

Sprejeti sklep:
Potrdi se Rokovnik volilnih opravil za lokalne volitve, ki bodo 15. 11. 2026, št. 041-73/2026-1.

Izid glasovanja soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /



K 3. točki: Predlog Navodila za delo občinskih volilnih komisij na lokalnih volitvah, ki bodo 15. 11. 2026

Po razpravi se pri točki 3.6 črta beseda »politično«. 

Sprejeti sklep:
Potrdijo se Navodila za delo občinskih volilnih komisij na lokalnih volitvah, ki bodo 15. 11. 2026, št. 041-73/2026-2.

Izid glasovanja soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /



K 4. točki: Predlog Navodila za izvajanje nalog volilnih odborov na lokalnih volitvah, ki bodo 15. 11. 2026

Sprejeti sklep:
Potrdijo se Navodila za izvajanje nalog volilnih odborov na lokalnih volitvah, ki bodo 15. 11. 2026, št. 041-73/2026-3.

Izid glasovanja soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /



K 5. točki: Predlog Pravilnika o obrazcih podpore pri kandidiranju na lokalnih volitvah

Po razpravi se 6. člen spremeni tako, da glasi: »Ta pravilnik začne veljati s sprejetjem in se objavi na spletni strani DVK.« 

Sprejeti sklep:
Potrdi se Pravilnik o obrazcih podpore pri kandidiranju na lokalnih volitvah, št. 041-73/2026-4. 

Izid glasovanja soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /




K 6. točki: Obravnava Predloga za razrešitev OVK 5001 Šentjur

Predsednik DVK je uvodoma pojasnil, da je OVK 5001 Šentjur volilni odbor za predčasno glasovanje imenovala v neskladju z zakonskimi določbami. Ob tem je opozoril, da je Zakon o volitvah v državni zbor (v nadaljevanju ZVDZ) glede sankcij kršitve pri imenovanju volilnih odborov zelo skop. Predlagal je, da se vse OVK izrecno opozori na obveznost oblikovanja volilnih odborov v skladu z določbami ZVDZ ter da je treba načelo pluralne sestave volilnih odborov upoštevati tudi pri imenovanju volilnih odborov za predčasno glasovanje.  

Sprejeta odločitev:
Vse OVK se obvesti o doslednem upoštevanju določb ZVDZ pri imenovanju volilnih odborov, pri čemer je treba zagotavljati pluralno sestavo volilnih odborov. Ob tem se izpostavi konkreten primer nepravilno sestavljenega volilnega odbora za predčasno glasovanje pri OVK 5001 Šentjur. 

Izid glasovanja: soglasno.  

	ZA: Golob, Breznik, Šuligoj, Dobaja, Zadergal, Grgić

	PROTI: /




K 7. točki: Predlog Zapisnika o ugotovitvi izida glasovanja na nadomestnih volitvah v državni svet v 9. in 12. volilni enoti

Sprejeti sklep:
Potrdi se Zapisnik o ugotovitvi izida glasovanja na nadomestnih volitvah v državni svet v 9. in 12. volilni enoti, št. 041-77/2026-8.

Izid glasovanja: soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /



K 8. točki: Predlog Sklepa o imenovanju ObVK Občine Radenci


Sprejeti sklep:
Potrdi se Sklep o imenovanju ObVK Občine Radenci, št.  041-89/2026-2. 

Izid glasovanja: soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /




K 9. točki: Predlog sklepa o razrešitvi in imenovanju namestnika tajnika OVK 8003

Sprejeti sklep:
Potrdi se Sklep o razrešitvi in imenovanju namestnika tajnika OVK 8003, št. 0400-88/2023-4. 

Izid glasovanja: soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /



K 10. točki: Predlog Sklepa o razrešitvi in imenovanju namestnice predsednice OVK 8003

Sprejeti sklep:
Potrdi se Sklep o razrešitvi in imenovanju namestnice predsednice OVK 8003, št. 0400-88/2023-6. 

Izid glasovanja: soglasno.

	ZA: Golob, Breznik, Šuligoj, Dobaja, Zadergal, Grgić

	PROTI: /




K 11. točki: Razno

Direktor Službe DVK je člane seznanil s sestankom na UE Ljubljana, na katerem je bilo dogovorjeno, da bi tajniki OVK na območju Ljubljane izbrali sedem lokacij za izvedbo predčasnega glasovanja. Na omenjenem sestanku se je v.d. načelnik UE Ljubljana strinjal z izvedbo predčasnega glasovanja na več voliščih, pozneje pa smo prejeli njegovo zaprosilo za podajo soglasja za izvedbo predčasnega glasovanja na eni sami lokaciji. Glede lokacije za volišče OMNIA je predlog, da ostane enotno volišče za vseh 14 OVK. Kot možni lokaciji se omenjata prostori na Linhartovi cesti ali Gimnazija Bežigrad. 

Ob prihajajočem referendumskem dnevu in lokalnih volitvah bomo vsem OVK in ObVK posredovali dopis o poenotenju volišč za lokalne in državne volitve. Poenotenje se nanaša tako na lokacijo kot tudi naziv volišča. 

Potekal je tudi sestanek s predstavniki MNZJU glede EVP, portala e-Uprava in volilnih imenikov za prihajajoče referendume ter lokalne volitve. Volilni imeniki za referendume oktobra 2026 bodo zelo obsežni, saj bo pri vsakem volivcu predvideno toliko mest za podpis, kolikor referendumov bo potekalo 11. 10. 2026. 

Izpostavil je tudi, da bo oblikovana delovna skupina za implementacije elektronskega volilnega imenika. 

Predsednik DVK je člane seznanil, da bo naslednja redna seja v ponedeljek, 31. 8. 2026 ob 9. uri. 

Seja je bila zaključena ob 14.05.


								            Igor Zorčič
							                         direktor Službe DVK 

